Min vordering in saak oor Myeni-skietdood | Maroela Media
Lindsay Myeni tydens haar man se roudiens. (Foto: KZN provinsiale regering/Facebook)
Dit blyk dat daar min vordering is met die ondersoek na die dood van die Suid-Afrikaner Lindani Myeni verlede maand in Hawaii.
Myeni is Donderdag in Empangeni in KwaZulu-Natal, waar hy voorheen gewoon het, begrawe ná 'n lang gesukkel om sy oorskot na Suid-Afrika te repatrieer.
Myeni se vrou, Lindsay, het Donderdag ná afloop van sy begrafnis tydens 'n mediakonferensie gesê dat sy steeds geen samewerking of terugvoer van die polisie ontvang nie. Myeni se familie het kort ná sy dood aangekondig dat hulle 'n klag van onregmatige dood teen die Honolulu-polisie gaan indien.
Die familie se regspan het ook geëis dat die polisie Myeni se selfoon en ander persoonlike besittings oorhandig en die volledige beeldmateriaal van sy dood beskikbaar stel. Die beeldmateriaal wat die polisie beskikbaar gestel het, is glo onvolledig.
"Ek het ook die burgemeester in Honolulu genader, maar geen antwoord gekry nie. Ek dink hy weet dat die polisie in die moeilikheid is en daarom swyg hy. Die polisie het steeds sy foon, klere en kopband.
"Ons gaan wel voort met die hofsaak teen die Honolulu-polisie."
Maroela Media het vroeër berig dat die familie daarvan oortuig is dat Myeni se selfoon belangrike inligting oor die omstandighede rakende sy dood bevat en onbeantwoorde vrae sal uitklaar.
Lindsay het die Suid-Afrikaanse regering bedank vir hul ondersteuning met die begrafnisreëlings en om Myeni se liggaam na Suid-Afrika terug te bring.
Dame jy moet maar jou saak fight.
So die polisie het hom klaarblyklik sonder enige rede geskiet en hy het sy samewerking ten volle gegee?
Ek is nogal verbaas oor die ophef en die regering se groot betrokkenheid. Die man het nie meer gewoon in SA en het glo 'n misdaad (inbraak) gepleeg toe die polisie ontbied is. Waarom die bohaai?
Hierdie ou het vergeet hy is nie meer in SA waar jy kan doen net wat jy wil as jy die regte kleur het nie.